* **Enyhe illat**
* **Gyors száradás**
* **Jó átlátszóság**
* **Kitűnő kültéri tartósság**
* **Gombásodásnak ellenálló réteg**

# **Leírás**

Akrillakk

# **Jellemző felhasználási területek**

Kültéri fafelületek dekoratív lakkozására.

# **Jellemzők**

|  |  |
| --- | --- |
| Bevonat: | Fényes |
| Szín: | C065 – Barna  0000 – Színtelen |
| Alapfelület: | Fa |
| Gyakorlati kiadósság: | 15 m2/l rétegenként  (A felület típusától és a felhordási körülményektől függően) |
| Alkalmazás módja: | Ecset |
| Száradási idő:  (20 °C és 60% relatív páratartalom esetén) | Érintésre száraz - 1-3 óra  Átfesthető – 8-10 óra |
| Illékony szerves vegyületek (VOC) | EU határértékek erre a termékre (A/e kategória): 130 g/l.  Ez a termék maximum 46 g/l VOC-ot tartalmaz.  (A fenti VOC-érték az ajánlásainknak megfelelően színezett, hígított, stb. használatra kész termékre vonatkozik. Nem vállalunk felelősséget az általunk javasoltaktól eltérő termékek keverésével nyert termékekért, és fel kell hívnunk a figyelmet az ellátási láncban részt vevők felelősségére, hogy ne sértsék meg a 2004/42/EK irányelvet.) |
| Eltarthatóság: | 3 év, eredeti tárolóedényekben 5-40 ºC közötti hőmérsékleten tárolva. |

# **Alkalmazási adatok**

## **Felület előkészítése**

*Új fafelület* - Ügyeljen arra, hogy a lakkozandó fa száraz legyen. Szálirányban csiszolja meg a fát közepes csiszolópapírral. Távolítsa el a port, zsírt és egyéb szennyeződéseket. Simítsa le az éleket.

*Korábban kezelt fafelületek* –Kopott lakkozású, vagy festésű fa esetén alaposan csiszolja meg a fát. Győződjön meg arról, hogy a fa por- és szennyeződésmentes legyen. A tökéletesen tiszta felületen úgy járjon el, mint új fafelületeknél. Ha a korábbi réteg láthatóan nem sérült, finoman csiszolja meg a felületet, hogy eltávolítsa a port és a szennyeződéseket.

## **Környezeti feltételek**

|  |  |
| --- | --- |
| Külső hőmérséklet: | 5 ºC fölött |
| Relatív páratartalom: | 70% alatt |
| Alapfelület nedvességtartalma: | 8 - 12% |
| Alapfelület hőmérséklete: | 2-3 ºC-kal harmatpont fölött. |

## **Alkalmazási jellemzők**

|  |  |
| --- | --- |
| Termék előkészítése: | Keverje fel, amíg teljesen homogén nem lesz. |
| Hígítás: | Felhasználásra kész termék. |
| Felhordás: | Vigyen fel két-három réteg Marítimo Supert. Új, vagy a külső körülményeknek nagy mértékben kitett fa esetén mindig ajánlott egy harmadik réteg. Felhasználáskor rendszeresen keverje fel a terméket az edényben, hogy biztosítsa a jobb színhomogenitást. Különleges figyelmet kell fordítani az élekre, hogy megfelelő rétegvastagságot alakítson ki. Az éleket lehetőleg le kell kerekíteni, mert a túl vékony réteg nem ad kellő védelmet. A rétegek felhordása közt finom csiszolópapírral csiszolja át a felületet, hogy javítsa a lakk külső megjelenését. |

# **Észrevételek**

1 – A vízbázisú lakkokat ne használja tömör keményfákon. Ezekhez az oldószeres lakkokat javasoljuk. Az olajos vegyületeket is tartalmazó keményfák (pl. ipe, teak) esetében kizárólag a Teak Oil (referenciaszám: 40-090) használható.

2 – E lakk átlátszó változata nem véd egyes fafajták (pl. dió, mutenye, afzélia) napfény hatására bekövetkező természetes elszíneződésétől. Ilyen esetben a probléma csökkentésére javasoljuk a lakk színes változatainak használatát.

3 – E lakk tartóssága függ a fa fajtájától, a szerkezet típusától, a felhasználás jellemzőitől és a környezeti feltételektől. A lakk hosszabb élettartama érdekében javasoljuk a karbantartást a lakkréteg változásának első jeleire, de háromévenként mindenképpen. Ilyen körülmények között elegendő egy finom csiszolás, majd 1 vagy 2 réteg Marítimo Super felvitele a bonyolultabb és hosszadalmasabb eljárások elkerülésére, ideértve az összes lakk eltávolítását és a fa visszacsiszolását a természetes állapotába.

# **Egészség, biztonság és környezet**

Védje a szemet és a bőrt az érintkezéstől; viseljen kesztyűt, védőszemüveget és megfelelő ruházatot. Gyermekektől elzárva tartandó! Csak jól szellőző helyen használja. Ne ürítse a csatornába. A tartályt megfelelően lezárva és a megfelelő helyen tárolja. A termék szállításakor tegye meg a megfelelő intézkedéseket, hogy elkerülje az esetleges baleseteket, amelyek felhasíthatják a tartályt, vagy károsíthatják a csomagolást. Biztosítsa a tartály megfelelő tárolását biztonságos helyen. Ne tárolja vagy használja a terméket szélsőséges hőmérsékleti körülmények között. Mindig vegye figyelembe a környezettel, valamint a munkahelyi egészségvédelemmel és biztonsággal kapcsolatos vonatkozó jogszabályokat. További információkért feltétlenül olvassa el a tartályon található címkét és a termék anyagbiztonsági adatlapját.